CELEX: 32019D1351
Language: bg
Date: 2019-08-19 00:00:00
Title: Решение за Изпълнение (ЕC) 2019/1351 на Комисията от 19 август 2019 година за определяне на специални условия по отношение на вноса и транзитното преминаване през Съюза на месни продукти и обработени стомаси, пикочни мехури и черва, получени от свине с произход от Република Сърбия вследствие на появата на африканска чума по свинете в тази страна, и за изменение на Решение за изпълнение 2013/426/ЕС (нотифицирано под номер C(2019) 6174) (Текст от значение за ЕИП.)

20.8.2019   
               
               
                  BG
               
               
                  Официален вестник на Европейския съюз
               
               
                  LI 216/1
               
            
         РЕШЕНИЕ ЗА ИЗПЪЛНЕНИЕ (ЕC) 2019/1351 НА КОМИСИЯТА
         от 19 август 2019 година
         за определяне на специални условия по отношение на вноса и транзитното преминаване през Съюза на месни продукти и обработени стомаси, пикочни мехури и черва, получени от свине с произход от Република Сърбия вследствие на появата на африканска чума по свинете в тази страна, и за изменение на Решение за изпълнение 2013/426/ЕС
         
            
               (нотифицирано под номер C(2019) 6174)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграфи 1 и 6 от нея,
         като има предвид, че:
         
                     (1)
                  
                  
                     Африканската чума по свинете е силно заразна и смъртоносна инфекция по домашните свине и дивите свине, с потенциал за бързо разпространение, по-специално чрез продукти, получени от заразени животни и замърсени неодушевени предмети. При поява на огнище на африканска чума по свинете в трета държава съществува риск, че болестотворният агент може да бъде въведен в Съюза чрез вноса на живи свине или продукти от тях.
                  
               
                     (2)
                  
                  
                     На 13 август 2019 г. Сърбия уведоми Комисията за потвърдено огнище на африканска чума по свинете в Rabrovac (село Sume), Velika Krsna и Kusadak.
                  
               
                     (3)
                  
                  
                     В съответствие с Регламент (ЕС) № 206/2010 на Комисията (2) на Сърбия не е разрешено да изнася живи свине и прясно свинско месо за Съюза. В съответствие с Решение № 2007/777/ЕО на Комисията (3) обаче държавите членки следва да разрешават вноса или транзитното преминаване през Съюза на месни продукти, обработени стомаси, пикочни мехури и черва от домашни свине, дивеч, отглеждан в стопанства и диви свине. Тези продукти от свине могат да бъдат внасяни от Сърбия в Съюза, при условие че са били подложени на специална обработка с код „D“ в съответствие член 3 и част 2 от приложение II към посоченото решение.
                  
               
                     (4)
                  
                  
                     Ефективността на различните видове обработки срещу африканската чума по свинете е определена в приложение III към Директива 2002/99/ЕО на Съвета (4). Топлинната обработка при минимална температура от 70 °C, която трябва да бъде достигната във всяка част на месото, както се изисква при специалната обработка „D“, описана в част 4 от приложение II към Решение 2007/777/ЕО, която изисква минимална температура от 70 °C, която трябва да бъде достигната във всяка част на месото и/или стомасите, пикочните мехури и червата по време на преработката на месни продукти и обработени стомаси, пикочни мехури и черва, или за сурова шунка, обработка, която се състои от естествена ферментация и зреене за период не по-малък от 9 месеца, водещ до Aw стойност не по-голяма от 0,93 и pH стойност не по-голяма от 6,0, не се счита за ефективна за отстраняване на риска, свързан с африканската чума по свинете, при месни продукти и обработени стомаси, пикочни мехури и черва.
                  
               
                     (5)
                  
                  
                     За да се предотврати рискът от въвеждане на африканска чума по свинете чрез внос на месни продукти и обработени стомаси, пикочни мехури и черва, получени от свине с произход от Сърбия, е необходимо да се гарантира, че тези продукти са преминали ефективна обработка, която инактивира вируса, причиняващ тази инфекция.
                  
               
                     (6)
                  
                  
                     Поради това вносът в Съюза на месни продукти и обработени стомаси, пикочни мехури и черва, състоящи се от или съдържащи свинско месо или месо от диви свине с произход от Сърбия следва се разрешава само ако тези месни продукти и обработени стомаси, пикочни мехури и черва са били подложени най-малко на специална обработка „C“, описана в част 4 от приложение II към Решение № 2007/777/ЕО, изискваща минимална температура от 80 °C, която трябва да бъде достигната във всяка част на месото и/или стомасите, пикочните мехури и червата по време на преработката на месния продукт и обработените стомаси, пикочни мехури и черва. Другият вариант е да се приложи по-строгата специална обработка „B“, описана в част 4, която изисква обработка в херметично затворен съд до получаване на стойност F0 3 или повече.
                  
               
                     (7)
                  
                  
                     В Решение за изпълнение 2013/426/ЕС на Комисията (5) се предвижда, че всички превозни средства, транспортирали живи животни до или в трета страна или част от нейната територия, засегнати от африканска чума по свинете и посочени в приложение I към същото решение за изпълнение, трябва да бъдат подходящо почистени и дезинфекцирани след последното разтоварване, като почистването и дезинфекцията следва да бъдат надеждно документирани при влизане в Съюза.
                  
               
                     (8)
                  
                  
                     Вследствие на появата на африканска чума по свинете в Сърбия е необходимо тази държава да се добави към списъка на трети държави или на региони от тях в приложение I към Решение за изпълнение 2013/426/ЕС.
                  
               
                     (9)
                  
                  
                     Решение за изпълнение 2013/426/ЕС се прилага до 31 декември 2019 г. Поради неблагоприятната ситуация с африканската чума по свинете в държавите, изброени в посоченото решение, и предвид епидемиологията на африканската чума по свинете, както и мерките, приложими в Съюза по отношение на тази болест, е необходимо срокът на прилагането му да се удължи до 31 декември 2021 г. Поради това Решение за изпълнение 2013/426/ЕС следва да бъде съответно изменено.
                  
               
                     (10)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Държавите членки разрешават вноса или транзитното преминаване през Съюза на месни продукти и обработени стомаси, пикочни мехури и черва от домашни свине, чифтокопитен дивеч, отглеждан в стопанство (свине) или диви свине с произход от Република Сърбия, при условие че:
            
                        а)
                     
                     
                        тези продукти били подложени на специална обработка „C“ или „B“, съгласно определението в част 4 от приложение II към Решение № 2007/777/ЕО; както и
                     
                  
                        б)
                     
                     
                        държавите членки гарантират, че само пратки с такива продукти, отговарящи на изискванията на образеца на ветеринарно-санитарен и здравен сертификат:
                        
                                    i)
                                 
                                 
                                    установен в приложение III към Решение № 2007/777/ЕО, се внасят в Съюза,
                                 
                              
                                    ii)
                                 
                                 
                                    установен в приложение IV към същото решение, се въвеждат в Съюза и са предназначени за трета страна чрез незабавен транзит или след складиране, в съответствие с член 12, параграф 4 или член 13 от Директива 97/78/ЕО на Съвета (6), и не са предназначени за внос в Съюза, и
                                 
                              
                  
                        в)
                     
                     
                        съответният сертификат, който придружава такива пратки и удостоверява спазването на изискваната специална обработка, посочена в буква а), е надлежно попълнен и подписан от официален ветеринарен лекар от третата страна на изпращане.
                     
                  
         
            Член 2
            Решение за изпълнение 2013/426/ЕС се изменя, както следва:
            
                        1)
                     
                     
                        Член 4a се заменя със следното:
                        
                           „Член 4a
                           Настоящото решение се прилага до 31 декември 2021 г.“;
                        
                     
                  
                        2)
                     
                     
                        В приложение I след думата „Русия“ се вмъква думата „Сърбия“.
                     
                  
         
            Член 3
            Настоящото решение се прилага до 31 декември 2021 г.
         
         
            Член 4
            Адресати на настоящото решение са държавите членки.
         
         
            Съставено в Брюксел на 19 август 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 24, 30.1.1998 г., стр. 9.
         
            (2)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
         
            (3)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).
         
            (4)  Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (ОВ L 18, 23.1.2003 г., стр. 11).
         
            (5)  Решение за изпълнение 2013/426/ЕС на Комисията от 5 август 2013 г. относно мерки за предотвратяване на пренасянето в Съюза на вируса на африканската чума по свинете от някои трети държави или части от територията на трети държави, в които е потвърдено наличието на тази болест, и за отмяна на Решение 2011/78/ЕС (ОВ L 211, 7.8.2013 г., стр. 5).
         
            (6)  Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (ОВ L 24, 30.1.1998 г., стр. 9).